Dmitriy Qayumov xalqaro shaxmat turniri g‘olibi bo‘ldi

O‘zbekistonlik grossmeyster Malayziya poytaxti Kuala-Lumpurda o‘tkazilgan Malaysian Chess Festival 2013 xalqaro turnirida bosh sovrinni qo‘lga kiritdi, deb xabar bermoqda Gazeta.uz.

Xalqaro shaxmat federatsiyasi (FIDE) qoidalariga muvofiq shveytsarcha tizim bo‘yicha o‘tgan 9 turdan iborat musobaqada Qayumov 7,5 ochko to‘pladi.
Turnir davomida u Susanto Budxi (Indoneziya), Tat Txang Dang, Duk Xai Luu (Vyetnam), Bernard Neg (Malayziya), Peng Kong Chan (Singapur), Efren Bagamasbad (Filippin) va Brayn Jones (Avstraliya) ustidan g‘alaba qozondi, so‘nggi bosqichdagi singapurlik Cho Kvi Giam bilan olib borgan bahsi esa durang natija bilan yakunlandi.